description: Като въпрос и на националната сигурност определи проекта за газов хъб "Балкан" по икономическата политика Томислав Дончев. Той говори пред депутатите по време на парламентарния блиц контрол.

title: Газовият хъб е част от националната сигурност според Томислав Дончев

maintext:
Томислав Дончев участва в днешния блиц контрол в Народното събрание
Фотограф: Анелия Николова
акъв случай по значение е запазването на ролята на България като транзитьор", коментира Томислав Дончев. "Имаме всички основания да сме подозрителни, когато по една или друга причина, заради несъответствие в законодателството или геостратегически трусове има опасност България да бъде заобиколена", посочи той.
"Той е витален и икономически обещаващ без значение дали се реализират други проекти".
Като въпрос и на националната сигурност определи проекта за газов хъб "Балкан" вицепремиерът по икономическата политика Томислав Дончев. Той говори пред депутатите по време на парламентарния блиц контрол.Той подчерта, че в ситуация, когато се правят опити страната да бъде заобиколена, запазването на ролята й като транзитьор на природен газ е ключова за националната сигурност. "В тПред депутатите Дончев повтори заявеното и в рамките на инвеститорската конференция във Варна в предходните два дни, че хъбът не е план Б на прекратения "Южен поток", а реализацията му не зависи от който и да било друг газов проект. Хъб "Балкан" е нещо качествено различно - различна платформа, комбиниране на газ от различни източници, което означава шанс за конкурентен пазар", каза вицепремиерът и продължи:Дончев подчерта, че позицията на ЕС в подкрепа на проекта не е само на думи, но и възможност за частично финансиране.Руската страна е поканена за тристранни разговори "България - ЕС - Русия", където да бъдат изчистени детайлите и ако вижда своя интерес, може да участва, поясни Дончев и допълни, че хъбът като инфраструктура и като търговска платформа може да съществува и без допълнителни доставки на руски газ, но би бил по-атрактивен и по-рентабилен с допълнителни количества, снабдявани през Черно море. Аз се съмнявам, ако някой има полза, да пропусне, каза той.В отговор на въпрос от социалиста Таско Ерменков за правителствената позиция за санкциите срещу Русия Дончев предложи: "Отпадането на санкциите срещу Русия е общоевропейско решение. Не е ли редно да мобилизирате цялото си влияние в ПЕС формат по този въпрос?"


title: Партията на Георги Първанов обявява кандидат-президент днес

maintext:
Георги Първанов и Ивайло Калфин
Фотограф: Анелия Николова
АБВ ще представи кандидата си за президент днес. Според запознати най-голям шанс да бъде номиниран има бившият социален министър във втория кабинет "Борисов" Ивайло Калфин, който бе кандидат за президент на БСП през 2011 г. Шансове имал и депутатът от партията ген. Михо Михов.АБВ ще обяви решението си да издигне самостоятелна кандидатура за президент, след неочаквания развод с БСП през август. Двете партии планираха да влязат заедно в битката, като се говореше, че кандидатът за държавен глава ген. Румен Радев всъщност е наложен от Георги Първанов.След решението на БСП да спре преговорите за обща коалиция с АБВ се разбра, че вариантът Първанов отново да бъде кандидат за президент остава. Според запознати обаче той нямало да се кандидатира, тъй като не е ясно дали Конституционният съд ще му позволи понеже вече е бил държавен глава два мандата.Вляво има мнения, че е възможно АБВ да подкрепи и кандидат за президент на друга партия.

fasttext_language: bg


title: Русия се ориентира към "тотална война" в Сирия

maintext: Русия използва цялата си огнева мощ, за да подпомага сирийския режим в отвоюването на Алепо, тъй като се стреми към военна победа с цел да упражни натиск върху САЩ и бунтовниците, смятат експерти, разпитани от "Франс прес". Преговорите с американците послужиха като димна завеса за спечелване на време и подготовка за следващата фаза от военните операции. В очите на лоялистката ос (съюзниците на сирийския режим) дипломацията е продължение на войната с други средства", коментира Томас Пиере, експерт по сирийските проблеми от Единбургския университет.Целта на тази ос е "да осигури на (Башар) Асад решителна победа" и "да премахне всяка алтернатива, като лиши опозицията от така наречената й столица". "Прогонено от Алепо, въстанието пак ще се свие до мащаба на провинциален бунт", пояснява той.Западът вижда в действията на Русия цинизъм и я държи отговорна за провала на примирието."На Русия се пада тежестта да докаже, че е готова и способна да предприеме извънредни стъпки, за да спаси дипломатическите усилия" с оглед възстановяване на примирието в Сирия, заявиха в общо комюнике САЩ, ЕС и външните министри на ред страни от общността.Примирието влезе в сила на 12 септември след тежки преговори между американския държавен секретар Джон Кери и руския му колега Сергей Лавров, но изтрая едва седмица.Освен спиране на огъня, споразумението предвиждаше доставки на хуманитарна помощ, по-специално в Алепо, където хората гладуват в жестока обсада, и дистанциране на бунтовническите групи от техните братя по оръжие - джихадистите от Джебхат Фатах аш Шам, бившия "Фронт ан Нусра (сирийския клон на "Ал Кайда"). Никой от тези ангажименти не бе спазен и войната бе подновена с още по-голяма сила.Руските самолети, базирани в Сирия, атакуват от четвъртък вечерта бунтовническите квартали от Алепо по-ожесточено от когато и да било след началото на военната намеса преди година.Стремежът на Москва е "да ликвидира съществена зона на съпротива от страна на бунтовниците", изтъква Игор Сутягин, експерт по проблемите на Русия в лондонския Кралски институт за изследвания в отбраната (RUSI). После властите ще трябва само да си върнат провинция Идлиб и няколко размирни района, уточнява той.От самото начало на войната Москва винаги е подкрепяла сирийския президент в действията му срещу бунтовниците, в отношенията със Запада и страните от Залива - и на терена, и в ООН, но днес връзките им са по-близки отвсякога, тъй като след много колебания Москва заложи на силата в Алепо, както отдавна искаше режимът."Русия вече се доближава по начин на мислене до сирийското правителство", подчертава Басам Абу Абдула, директор на Центъра за стратегически изследвания в Дамаск. "По-рано тя бе по-разположена към политическо решение и започна диалог със Залива, САЩ и други страни, но стана ясно, че този диалог е невъзможен", казва експертът, близък до режима.Евентуална победа в Алепо ще постави официален Дамаск в позиция на силата "с оглед предстоящите преговори", каквито предложи пратеникът на ООН Стафан де Мистура, отбелязва Алексей Малашенко - руски политолог, специалист по Близкия изток."Без Алепо Асад е само половин президент. За да управлява наистина, той има нужда от Алепо", уверява Фабрис Бланш, специалист по сирийските въпроси от Вашингтонския институт за близкоизточна политика. Тогава сирийският лидер ще може да се перчи, че контролира основните градове от страната - Дамаск, Алепо, Хомс, който си върна през 2014 г., и Хама."Руснаците и сирийците се стремят да овладеят Алепо изцяло и едва тогава да преговарят с опозицията", додава Фьодор Лукянов от руския Съвет за външна и отбранителна политика. По думите му "Алепо играе ключова роля", защото бъдещето "ще зависи от разположението на фронтовата линия между враждуващите страни. И тази линия трябва да е стабилна".Дори да оставим настрана битката за Алепо, сътрудничеството между Москва и Дамаск е подчинено на дългосрочна логика, заявява Алексей Малашенко. "Асад не ще може да получи нищо без Москва, а Русия на свой ред добре разбира, че без Асад ще бъде пропъдена от Близкия изток. Това е приятелство по принуда!", казва той.Гледката на разрушенията в Алепо напомня руините в Грозни, където руската армия приложи стария си принцип: "артилерията завладява терена, а пехотата го окупира".Експертите обаче изтъкват разликите между тактиката от Алепо и двете войни, водени от Русия без пощада срещу сепаратистите от Чечения през 90-те."Тактиката на руските военни в Алепо няма нищо общо с тази от Грозни. В Алепо цивилните жертви се броят с десетки, ако съдим по западните медии; не става дума за стотици убити, както в Чечения. Това са несравними неща", уверява независимият военен експерт Александър Голц.По онова време руската армия предприемаше понякога стотина въздушни атаки дневно, а за ефекта допринасяше и разрушителното въздействие на артилерията, разположена около Грозни. (БТА)


description: Те идват в отговор на извършения от КНДР пети ядрен опит.

title: Съветът за сигурност на ООН реши да наложи нови санкции на Северна Корея

maintext:
Фотограф: Kim Hong-Ji
(КНДР)
Съветът за сигурност на ООН осъди петия ядрен опит, извършен от Северна Корея и реши да подготви нова резолюция, налагаща санкции на Пхенян, предаде агенця "Франс прес".15-те страни членки на Съвета за сигурност, включително Китай, подкрепиха единодушно декларацията, в която се заявява, че те ще "започнат незабавно работа по подходящите мерки според чл. 41 от Устава на ООН, както и по резолюция на Съвета за сигурност". Чл. 41 се отнася до "мерки, невключващи използване на въоръжена сила", припомня БТА.САЩ, Франция и Япония поискаха налагането на нови и тежки санкции срещу Северна Корея. След предишния ядрен опит на страната бяха наложени тежки икономически, финансови и търговски санкции.Руският външен министър Сергей Лавров отбеляза в Женева, че дипломатите трябва да проявят повече креативност в избирането на отговор на ядрените опити на Северна Корея, и да не отвръщат само със санкции, припомня агенция "Ройтерс". "Прекалено рано е да погребваме шестстранните преговори. Би трябвало да търсим начини да ги подновим", добави той.Държавният секретар на САЩ Джон Кери заяви, че Вашингтон многократно е предлагал преговори на Северна Корея, ако тя се откаже от ядрените оръжия. "Отправяхме инициатива след инициатива към севернокорейския диктатор", подчерта Кери. Той добави, че се надява в крайна сметка да се стигне до резултат, подобен на ядрените преговори с Иран.САЩ ще въведат нови едностранни санкции срещу Северна Корея в отговор на извършения ядрен опит, съобщи постоянната представителка на САЩ в ООН Саманта Пауър, цитирана от ТАСС.


title: Шефът на "Скай" защити Брадли Уигинс за кортикостероида

maintext:
Дейв Брейлсфорд познавал само страдащия от астма Брадли Уигинс
Ръководителят на колоездачния отбор "Скай" Дейв Брейлсфорд защити Брадли Уигинс за употребата на забранен препарат преди обиколката на Франция през 2012 г. и преди още две важни състезания.
"Не е направено, за да вземе предимство", заяви генералният мениджър на тима пред Би Би Си, като добави, че в "Скай" не преминават линията по отношение на забранените стимуланти.
Той обяви, че британският отбор ще иска повече прозрачност по въпроса с изключенията при използване на забранени препарати (TUЕ).Уигинс се оказа с разрешение да използва силен кортикостероид точно преди "Тур дьо Франс" през 2011 и 2012 г., както и преди "Джиро д'Италия" през 2013 г.Той се оказа също така болен от астма. Първият британски колоездач, спечелил "Тур дьо Франс", обяви, че с приемането на лекарството се е опитвал "да изравни условията с останалите"."Познавам Брадли от дълго време и той страда от астма. Той се бори с алергиите от момента, в който се запознах с него", каза Брейлсфорд."Знам, че по това време имаше препоръка да се срещне със специалист. Той отиде на преглед при специалист и получи разрешение от властите. Вярвам в честността на цялата процедура", каза той.Брейлсфорд добави, че тогава е знаел какво взима Уигинс и има пълно доверие на лекарите на отбора.


title: "Ферари" пуска първи четириместен модел с V8 турбомотор

maintext: Италианската марка "Ферари" продължава да изненадва с нетипични модели. След като пусна кола със задвижване 4Х4 , четириместен модел, изпълнение с четири завиващи колела първи версии с турбомотори , на автосалона в Париж идва ред на GTC4 Lusso T. Това е първи четириместен модел за малката с V8 турбо двигател.Колата се отличава със задно предаване, четири завиващи колела и почти перфектен баланс на масите (46 към 54). Двигателят е 3.9-литров V8 с турбо, с мощност 610 конски сили и максимален въртящ момент 760 Нм.Агрегатът, използван във "Ферари" 488GTB, вече спечели четири отличия в тазгодишното издание на конкурса "Световен двигател на годината", включително в категориите най-добър двигател и най-добър нов агрегат.Моделът се отличава с изцяло нов кокпит от две зони, еднакво щедър и към водача, и към пътника до него. Мултимедията използва впечатляващ 10.25 инчов HD дисплей.


title: Последният писък на модата на "Октоберфест"

maintext:
Дори популярни модни марки и списания правят своя подбор за дирндъл за сезона.
Фотограф: Жени Колева
За нетренираното око моделите на фолклорните костюми са "застинали" от векове, модните дизайнери обаче знаят, че това не е така - материите, цветовете, кройките и платовете на носиите също са подвластни на модата. Особено когато носията е част от един живописен и жизнен фестивал, какъвто е "Октоберфест".Празникът, който започва в събота в Мюнхен, не е само бира, вурстчета и духова музика. Той е нищо без кожените мъжки панталони "ледерхозе" и пъстрите женски костюми "дирндъл" - бяла блуза, корсет, богато набрана пола и престилка. Но и те, макар че изглеждат "традиционно", всъщност са силно подвластни на модата, пише ДПА.Семпли кройки, качествени платове и елегантни цветове ще са хитът на дирндъл - премените, твърди модният дизайнер Моника Хьоде. Гордостта от родния град, демонстрацията на принадлежност и идентичност е все по-важно за младите поколения, добавя историкът Александър Фандингер.При жените ярките цветове и екстравагантните модели ще са по-скоро изключение този сезон, казва Хьоде и добавя, че класиката ще властва на тазгодишния фест. Традиционната бяла блуза, която е част от носията, през тази година ще бъде опростена максимално, а ръкавите ще са до лакътя. Богато украсените модели са демоде, отсича дизайнерката.Кадифето, брокатът и коприната ще са еднакво застъпени както ленът, памукът и висококачествената вълна. Синьото, зеленото червеното и цветовете на ягодовите плодове ще са най-стилни този сезон.Освен това носенето на дирндъл от жените вече не е напълно задължително. Късите кожени панталонки, но съчетани с елече, са съвсем в крак с модата, коментира Нина Мунц от компания - производител на носии. И ако кафявото остава класическият цвят, напоследък доматено-червеното си пробива път в дамските ледерхозе.И накрая - "тайният език" на дамските престилки на Октоберфест няма исторически корени, коментират експертите. Добре е обаче той да се знае - ако фльонгата е вързана вляво, дамата е необвързана, панделката вдясно е за заетите, ако е отпред - девица, ако е отзад - вдовица.


description: "Игра на тронове" стана абсолютен рекьордьор по статуетки от церемонията, детронирайки сериала "Фрейзър".

title: Фотогалерия: Победители и гости от наградите "Еми"

maintext:
1/26 снимки в галерията Церемонията по връчването на телевизионните награди "Еми" се проведе снощи в Лос Анджелис, Калифорния. Големият победител бе сериалът на НВО 'Игра на тронове", който спечели 12 от общо 23-те си номинации, включително за най-добър сериал и най-добра режисура. В другата водеща категория за комедиен сериал победител бе продукцията "Вице", също на HBO.
На снимката: Екипът на "Игра на тронове".


description: Това прави всички последващи действия незаконни, включително събарянето на сградата.

title: Разрешителното за строеж върху тютюневия склад на "Одрин" 8 е обявено за нищожно

maintext:
Полуразрушеният тютюнев склад на ул. "Одрин" 8
Фотограф: Георги Кожухаров
Разрешителното за строеж, което главният архитект на Пловдив е издал, за вече съборения тютюнев склад на ул. "Одрин" 8 в Пловдив, е обявено за нищожно. Решението е на районната дирекция за строителен контрол (РДНСК), по искане на Окръжната прокуратура в Пловдив, припомнят от държавното обвинение. Тютюневият склад бе почти изцяло съборен на 6 март 2016 г. Впоследствие се оказа, че сградата е паметник на културата, но независимо от това главният архитект е издал разрешително за строеж на мястото на сградата. От община Пловдив се оправдаха, че собственикът на склада е представил удостоверение, издадено от института за национално културно наследство, че сградата не е паметник на културата. Впоследствие документът се оказа фалшив , а пред "Дневник" тогава главният архитект Румен Русев призна, че местната администрация не е проверила дали представяните от инвеститора документи са истински.Сега разрешението за строеж е обявено за нищожно със заповед на началника на РДНСК Южен централен район от 19.08.2016 г. Това означава, че всички последвали действия по строителство на мястото, включително събарянето на сградата са незаконни.От прокуратурата посочват, че мотивите на шефа на РДНСК съвпадат с тезата на държавното обвинение, че при издаването на разрешителното за строеж са допуснати множество нарушения на разпоредбите на Закона за устройство на територията и Закона за културното наследство, "довели до тежки и неподлежащи на саниране пороци". В заповедта за отмяна категорично е констатирано и че разрешението е било издадено без задължителното съгласуване с Министерство на културата, пише в съобщението на прокуратурата.Разследването по досъдебното производство продължава. По него обвиняеми са главният архитект на Пловдив и представителят на дружеството собственик на тютюневия склад "Одрин 8" - Георги Бранеков.


title: Кандидатът на корабокрушенците

maintext:
Трайчо Трайков
Фотограф: Анелия Николова
Да избере най-подходящия и силен кандидат, това е предизвикателство пред всяка политическа формация, която има аспирации към поста на държавен глава. В случая с Трайчо Трайков, претендентът издигнат след дълги родилни мъки от Реформаторския блок /РБ/, нещата стоят по различен начин. Основният проблем е не квалифицираността или "пригодността" на кандидата, а анемичността, противоречията и хаосът в политическата конфигурация, която го издига. Преди да откроя препятствията пред добро, запомнящо се представяне на г-н Трайков на президентските избори на 6 ноември, бих искал да се спра на неговите качества.
Веднага след като стана ясен претендентът на РБ за поста на държавен глава, към неговата личност светкавично бяха отправени два типа съмнения или критики: че г-н Трайков вече "бил изхабен", както и че имал "прекалено чиновническо излъчване", т.е. "не бил харизматичен". Тези "обвинения" според мен са неоснователни.
, Трайков печели симпатиите на много от избирателите на традиционната десница с биографията си на експерт в областта на финансите и енергетиката, специализирал в Австрия и Германия, работил в чужбина. Това че обикновено е сдържан и пестелив в изказа си, акцентирайки повече на съдържанието, според мен ще му помогне да изпъкне в кампания, в която празнодумците няма да липсват. Трайков също така познава дълбоките води на практическа политика. Този факт го прави по-подходящ от авторитетни фигури, интелектуалци като скулптора Велислав Минеков, например, на когото липсва такъв опит, какъвто трудно се придобива в движение (тук споделям оценката на
Огнян Минчев
).
На
място, в очите на поддръжниците на старата десница, които не питаят топли чувства към ГЕРБ, Трайков изглежда притежава и "героична биография". Досега няма еднозначна оценка за причините, поради които той се раздели с поста на министър на икономиката, енергетиката и туризма, който заемаше в периода 2009-2012 г. в първото правителство на Бойко Борисов. От една страна, Борисов определи министъра си като "най-голямата кадрова грешка", а според Цветан Цветанов Трайков получил място в управлението благодарение на доверието, гласувано му от парламентарната група на ГЕРБ, което впоследствие предал. От друга, малките десни партии защитиха бившия министър на икономиката.
При всяко положение обаче, влизайки в конфликт с министър-председателя по отношение на политиката на кабинета "Борисов 1" спрямо АЕЦ "Белене" и "Лукойл", Трайков показа, че може да защитава собствена, принципна позиция и не е във властта на всяка цена. Той се противопостави и на "големия шлем" защитаван от тогавашния президент Георги Първанов.
Трайков притежава имиджа на открит противник на засилването на влиянието на Русия в България. Това е достойнство, което няма как да бъде подминато или да остане неоценено от подкрепящите традиционната десница.
Едно опасение, което можем да изразим относно г-н Трайков, е това дали, образно казано, той е достатъчно издръжлив "плувец"; доколко е
да се включи в надпреварата за "Дондуков" 2. От една страна, призна, че е хванал "морска болест" от политиката – със сигурност вълните на събитията и заплетената констелация от интереси на родната политическа сцена няма да станат по-малко буреносни, набраздени с подводни течeния или мъртви вълнения. От друга, както е известно, когато номинацията му за президент бе обсъждана, Трайков първоначално заяви, че предпочита да не бъде кандидат.
Нека да се върна обаче на тезата, която изказах в началото. Проблемът е преди всичко в хората, които издигат кандидата.
На
място, Блокът е приключен проект. Заявих това още в края на миналата 2015 г. Дори опортюнизмът вече не може да сплоти тази хетерогенна формация. Кандидатурата на г-н Трайков може спечели добра подкрепа,
. Това вероятно искат, очакват от своите лидери повечето избиратели на Блока. Проблемът е в крайно противоречивото отношение към кабинета "Борисов" 2, демонстрирано с отчайваща последователност от РБ. Става дума, разбира се за деструктивния за самите реформатори лайтмотив "хем вън от властта, хем вътре". Дори ако кандидатурата на Трайков бъде рекламирана като проява на дързост към политиката на ГЕРБ, тази закъсняла, половинчата решителност на РБ ще бъде класически случай, за който е подходяща народната поговорка след дъжд качулка.
Трагикомичната случка с
Божидар Лукарски
, водачът на СДС, който постави под съмнение способността на РБ да застане твърдо зад Трайков (дали става дума за "неразбрана ирония" или има и автентичен "личен момент", защото Трайков призова през 2014 г. кандидатурата на самия Лукарски за министър на икономиката да бъде оттеглена – нека читателят сам прецени), е само симптом за размерите на центробежните процеси в лагера на реформаторите.
Усилията в Блока по издигането на претендент за най-високия пост в държавата, приличат на отчаяните, хаотични действия на корабокрушенци, които се опитат да построят лодка в открито море от отломките на техния потънал, злощастен плавателен съд. На всичко отгоре, някои от тях конспирират с и работят за акулите, които ги дебнат от всички страни Един от фундаментите на политическото мислене и стратегия гласи, че външната власт е функция от вътрешната; тоест, че тя зависи от наличието на ефективна комуникация и сплотеност в партийните редици срещу опонентите.
, независимо от профила на кандидата, става ясно, че вече от РБ са разговаряли с ГЕРБ за евентуални съвместни действия на втория тур на президентските избори. Въпросът е принципен. Няма да е трудно избирателите на Блока да подкрепят политик, отстоявал позиции срещу ГЕРБ. Самият Трайков с изненадваща пъргавина обаче успя да задраска "героичната си биография", спомената по-горе, която вероятно е и най-голямото му достойнство. Той вече посочи, че ако не отиде на балотаж, ще даде подкрепата си за
ГЕРБ
("освен ако няма големи резерви към кандидата" – твърде обтекаема фраза, с която кандидатът на Блока едва ли ще увеличи доверието към себе си). Ако от сега е ясно, че на втория тур доверието на поддръжниците на РБ ще бъде предадено, защото вкупом кандидатите и неговите лидери бодряшки ще призоват да се гласува за тандема на управляващата партия, цялото упражнение прилича на представление на несръчни комедианти в зле замислен цирк. Тази ненужна сценка или, по-точно казано, позорище, трябва да бъде спестена на публиката.
мотивирансамо ако бъде представяна и налагана като нескрито предизвикателство към ГЕРБ


title: Кличко и Джошуа са постигнали договорка за мач за световната титла

maintext:
Украинецът най-вероятно все пак ще се бори за световна титла през ноември
Владимир Кличко ще се изправи срещу световния шампион във версия Международната боксова федерация (IBF) Антъни Джошуа.Промоутърите на двамата боксьори договориха мач на 26 ноември в Манчестър. Страните уточниха финансовите условия, остава само боксовите власти да дадат зелена светлина.Срещата стана възможна след пропадането на реванша на бившия №1 в тежка категория при професионалистите Кличко срещу британеца Тайсън Фюри. Джошуа пък си търсеше противник и един от вариантите пред него бе Кубрат Пулев, но двете страни не стигнаха до договорка.Еди Хърн, промоутър на Джошуа, смята, че е възможно в боя да бъдат заложени поясите както на IBF, така и на Световната боксова асоциация (WBA), който в момента се държи от Тайсън Фюри.Очаква се WBA да отнеме титлата на британеца, който вече два пъти отложи реванша срещу Кличко.


description: Законопроектът за предоставяне на държавна помощ за изплащане на задълженията на Националната електрическа компания е първа точка в дневния ред на депутатите.

title: Отпускането на средства на НЕК за разплащането за АЕЦ "Белене" влезе спешно за обсъждане в парламента

maintext:
Фотограф: Красимир Юскеселиев
Одобреният вчера от кабинета Законопроект за предоставяне на държавна помощ за изплащане на задълженията на Националната електрическа компания (НЕК) днес вече е предвиден за обсъждане на първо четене в Народното събрание. Проектът, който е първа точка от дневния ред на депутатите, предвижда НЕК да получи от бюджета сумата, необходима, за да се плати на "Атомстройекспорт" изработеното оборудване за АЕЦ "Белене" от чието строителство първият кабинет "Борисов" през 2012 г. се отказа.Веднага след като вчера кабинетът одобри проекта, той бе гласуван и на извънредно съвместно заседание на енергийната и бюджетната комисия в парламента.В законопроекта не е посочена конкретна сума, но от думите на премиера Бойко Борисов, записани в стенограмата от заседанието на кабинета вчера, се разбра, че "в общи линии, около милиард и триста ще заминат и в посока пък на руските компании". Отпускането на необходимите средства ще стане с увеличаване на бюджета на Министерството на енергетиката, което е принципал на НЕК. Самата НЕК няма да дължи лихви за трансфера от бюджета и няма да предоставя обезпечения. За да се изплати сумата, държавната помощ следва да бъде одобрена от Европейската комисия.В средата на юни Арбитражният съд в Женева оповести решението си по иск на "Атомстройекспорт", според което България в лицето на НЕК е осъдена да плати 620 млн. евро при иск за 1.2 млрд. евро от руска страна. След това страната започна да търси възможности за продажба на поръчаното и изработено оборудване за АЕЦ "Белене", за да успее да го плати, но досега купувач не е известно да е намерен. След това правителството започна да лансира тезата за евентуалното дострояване на централата.Междувременно за всеки ден неплащане на присъдената сума НЕК трупа дълг от 167 хил. евро от лихви.


description: Директорите ще могат да налагат и други наказания при такъв брой "бягства от час", сред които и преместване в друга паралелка или предупреждение за преместване в друго училище.

title: Училищата вече няма да бързат да изключват ученици за неизвинени отсъствия

maintext:
Фотограф: Юлия Лазарова
Тази статия е част от специалния проект "На училище" на "Детски Дневник". Поредицата разказва за най-важните промени, които влизат в сила от началото на учебната година с новия Закон за училищното и предучилищното образование. Заедно с това родителите могат да си припомнят най-важните съвети на специалистите как да подготвят децата за връщане към работния ритъм и да открият идеи за занимания през годината.
От тази учебна година училищата вече няма да изключват ученици при 15 отсъствия по неуважителни причини, които досега се наричаха "неизвинени отсъствия". Директорите ще могат да налагат и други наказания при такъв брой "бягства от час", сред които преместване в друга паралелка или предупреждение за преместване в друго училище."Преди да се стигне до санкцията преместване в друго училище е важно всеки един учител да е оказал пълната подкрепа на даден ученик. За всички е ясно, че щом някой бяга от час, то той има някакъв проблем и той трябва да се установи и реши. Истината е, че родителят трябва "да бъде върнат в училище" и той да осъществява контакт и контрол. Защото и родителят не знае къде е детето му, когато е избягало от час", заяви пред "Дневник" зам.-министърът на образованието и науката Диян Стаматов.Отсъствията вече няма да бъдат извинени и неизвинени, а по уважителни и по неуважителни причини. Не е описан максимален брой на отсъствията по уважителни причини."Ако ученик пропусне 25% от часовете, ще трябва да държи изпити в края на годината", заяви още Стаматов. По уважителни причини ще са отсъствията заради медицински проблеми, за които трябва да се носи бележка от лекар, отсъствията заради участия в състезания, конкурси, олимпиади, както и отсъствията до определен брой дни – от три до седем, които са с разрешение на директора.От думите на просветния министър Меглена Кунева при откриване на учебната година стана ясно, че ще се търсят начини за справяне с мнимите медицински бележки, които учениците носят в училище. И сега имало случаи, в които преподаватели искат и амбулаторен лист от личния лекар, за да извинят отсъствията."Аз смятам, че училището трябва да учи на честност, и мисля, че това с фалшивите бележки има много дълбоки последици символно. Затова искам заедно с Министерството на здравеопазването да видим какво можем да направим, за да сме сигурни, че сме взели всички мерки да няма такива бележки", заяви Кунева.


description: Стефан Власков - животът му, взет сам по себе си, е безпощадно обвинение срещу всичко, което олицетворява 9 септември 1944 г.

title: Излишен след 9-и септември

maintext:
От Музея на социалистическото изкуство
Фотограф: Красимир Юскеселиев
Текстът е от портала "Култура" Бях запомнил лицето му от прожекции и кинолектории във филмотечното кино преди 1989 г. Днес тази фраза не означава нищо, но на моето поколение тя говори много, защото бе атестат за свободомислие. За принадлежност към една от субкултурите, различни от соца. Говоря за единственото филмотечно островче на свободата, каквото беше кино "Дружба" (днес "Одеон"), където, макар и в недотам добри копия, пред нас оживяваше световното кино, благодарение на усилията на хора като Тодор Андрейков, отвоювали тази глътка свобода от блюстителите на режима.И все пак този дребен на ръст човек с посребрени коси и леко тъжни очи, за който се говореше, че е име в кинокритиката, видимо се открояваше. Явно бе изключителен почитател на уестърните на Джон Форд или на "Малтийският сокол" на Джон Хюстън, щом ги гледаше на всяка прожекция, при това в компанията на столичните хлапаци през 80-те години. А след прожекциите го виждахме да приказва с преводачката Катя Гончарова, която дублираше филмите на живо и за която някой ни каза, че му била сестра.Стана така, че се запознахме лично на първите митинги след промяната, както и с толкова други хора. Не си спомням вече кой ми каза: "Това е Стефан Власков". Тогава за първи път видях усмивката на този невероятен поклонник на американското кино и чух с мъка произнесените, глухо свистящи думи (резултат от заболяване и извършена трахеотомия). Бе навършил 60-те, но в облика му имаше нещо младежко, да не кажа детинско. От дума на дума по разните демократични бдения стана ясно, че е минал през Белене. Заразпитвахме го, а той някак свенливо свиваше рамене. Трудно говореше и само веднъж сподели, че това неговото било провален живот.По онова време много хора вървяха напред с биографиите си на жертви, но Стефан Власков не беше сред тях. Мисля, че не се записа в никоя партия, а киното си остана голямата любов на неговия живот. Явно тази "фабрика за сънища", помогнала му да оцелее в най-черни дни, продължаваше да го крепи и в по-сетнешни несгоди.Някъде в средата на 90-те из София тръгнаха на машинопис страници от негови спомени. Част от тях видяха бял свят в списанието на проф. Тончо Жечев "Летописи", като и сега си спомням вълнението, с което прочетох изповедта на този смазан живот. Там е работата, че за разлика от други Стефан Власков не героизираше себе си, напротив, мисля, че бе един от първите,Още тогава си помислих, че някой ден историята на следдеветосептемврийска България може и трябва да бъде разказана през призмата на подобни лични съдби. И тъй като "призракът на комунизма" още витае над учебниците по история, вместо да остане под техните корици, а се задава и поредното отбелязване на 9-и септември, ще се опитам накратко да изложа тези събития, вплетени в живота на един млад човек, когото тази дата прави "исторически излишен". С примери от мемоарната книга на Стефан Власков, "Спомен за един провален живот" (ИК "Иван Вазов", 2001), днес практически неоткриваема.Чувствам се длъжен да свидетелствам "от негово име", защото съдбата му преповтаря тази на десетки хиляди други жертви на комунизма, за които едва ли някога ще узнаем. Нали това е била една от целите на социалния експеримент, извършен с тях. А нима не е крайно време да нарушим мълчанието и да извадим поне някои от тези съдби от забравата***На 9 септември, събота, един слънчев и топъл ден през 1944 г., Стефан Власков е едва 16-годишен. Учи в горните класове на гимназията в Шумен, а съученикът му, бъдещият литературен критик Здравко Петров, го определя като "неспокойно момче, дръзко и отворено за света, любопитно и страстно гледащо живота". Войната му попречва да постъпи в Американския колеж в Симеоново и той се записва в гимназията в родния си град, отдавайки цялото си време извън уроците на ръмжащия лъв на "Метро Голдуин Майер" и холивудското кино.Семейството на Стефан е заможно, макар и не богато. Живеят в собствена фамилна къща в центъра на Шумен, останала им в наследство от неговия дядо – поборника за национална независимост Рафаил Мощев, осъден през 1875 г. от Вилаетския съд на доживотно заточение, от което изтърпява три години из османските зандани в Мосул (Ирак). Захари Стоянов го споменава в "Записките" си. След Освобождението дядото на Стефан получава парична компенсация и я влага в акции от прочутата местна бирена фабрика, която основава в края на XIX в. с още няколко души. Без да знае, че десетилетия по-късно тези акции ще се превърнат в дамга за неговия внук, набеден за богаташ, борещ се за класовите си интереси.Започва "неблагоразумно откровено" да говори срещу задаващата се тирания, следвайки примера на някои от холивудските си герои, без да е наясно до какво може да го доведе това. А по улиците убиват хора, започват арести. И още на 13 септември, въпреки че е непълнолетен, бива задържан в импровизиран арест във вътрешния двор на общината. Поводът е смехотворен: занесъл е вещите на бащата на обичаното от него момиче, попаднал в затвора, в резултат на което сам е прибран "за малка справка". Мъжете, които го арестуват, са настръхнали и озлобени, жадуващи мъст. С велурените си обувки и обяснения, че е действал по любов, невръстният младеж сигурно им се е сторил жалък и безобиден. Ала при все това го затварят с хора, които извеждат за екзекуция. Принуден е да лежи по очи на пода, без да мърда, коленете го болят нетърпимо, в подземието цари пълен мрак.От време на време дежурният удря с приклада на пушката си по вратата и заплашва, че всички ще бъдат откарани на гробищата за разстрел. Стефан Власков свидетелства, че никога не ще забрави първия разпит, проведен от Бушмена (Георги Николов) – партизанин, с вдигнати на масата крака, който силно му напомня на враждебните и сурови герои от хитлеристкото пропагандно кино. Една сутрин Бушмена му съобщава, че го пускат,но да внимава в картинката – оттук насетне всяка негова крачка щяла да бъде следена. Оказва се, чеПрез следващите години Стефан Власков е многократно задържан и бит в милицията. Всеки път следователят Методи Стоев – един от най-активните и брутални служители на ДС в Шумен, го кара да подписва "самопризнания". Поводи не липсват. Младежът е обвиняван, че чете на всеослушание материали от опозиционни вестници, дружи с "врагове на народната власт" и е яростен поклонник на Запада – обича американското кино, комиксите, джазовата музика Започват проблемите му в училище. След поредния арест отказват да му извинят отсъствията, а директорът на гимназията го нарича по училищната радиоуредба "постоянен клиент на милицията".Младежът обаче упорства и след години споделя, че дързостта му се дължала на примера, даден от американското кино. Възприемал Методи Стоев, служителите на ДС и на милицията като злодеите от уестърните, нахлули с бандата си в родния му град, за да наложат там свой ред и правосъдие. Затова смятал, че е длъжен с поведението си да вдъхне смелост на околните и така да се отворят очите им. Уви, хепиендът в киното е различен от животаНа няколко пъти комунистическите органи на властта го инквизират, прилагайки му т.нар. парашутен номер – побой с гумен бич и дебела тояга по петите. Той видимо ги вбесява с поведението си на филмов герой –веднъж дори ги пита дали бичът и тоягата не са взети от изложбата за зверствата на фашистката полиция, която се намира в съседство със сградата на народната милиция. След което цяла седмица не може да стъпи на краката си. Всеки път му повтарят, че "ръцете му били оцапани с работническа кръв". На което младежът от "добро семейство", загубило всичко след икономическата криза от 30-те години, просто няма какво да отговори.И така до зимата на 1949 г., когато отново е привикан за "малка справка". На нея ученикът, който след три месеца трябва да положи матура, отива само по пуловер, с няколко лева в джоба и без да се обади на близките си. Не знае, че го чака едно наистина дълго пътуване. Ухилен, оперативният работник от ДС му съобщава, че за него матура няма да има – изпращат го в "училището на живота". Къде и кога – неизвестността е пълна. Той прекарва нощта на гарата в Стара Загора, заключен в купе с арестант, обвинен в убийство. Озовава се в мина "Николаево", където започва работа в забоите. Без обяснения. Комендантът на мината Куртев се вбесява, когато младежът пита защо е изпратен на принудителна работа в Трудово-възпитателно общежитие (ТВО). Отговорът е:Скоро Стефан е принуден сам да изнамери формулировката, заради която се е озовал в ТВО – "злословие срещу властта" – и дълги години я използва на разпитите в ДС. На проверките им повтарят, че са "врагове на народа" и докато не се превъзпитат, няма да излязат оттук. Не било достатъчно, че работят. И волът работел. Трябвало да покажат на дело, че са се "променили". Докато един ден отново ги натикват в товарни вагони като добитък. Влакът потегля в неизвестна посока. Спира само нощем, когато под ругатните на милиционерската охрана ги извеждат "за естествени нужди". На третото денонощие, по време на една такава спирка, научават за смъртта на Георги Димитров. Налягали по мръсната слама във вагоните, тези "излишни хора" чакат да видят какво "народната власт" е решила да прави с тях.Години по-късно, като статист във филма "Звезди" на Конрад Волф (1959), Стефан Власков си спомня за това пътуване в неизвестността. Сюжетът на "Звезди" е посветен на изпращането на "непълноценните евреи" в лагерите на смъртта и по време на снимките той си дава сметка, че е бил част от "непълноценните българи", изпратени в робски лагери. Тогава осъзнава, че и без да е носил на ревера си "жълта звезда", всъщност е бил белязан. Пожизнено белязан с невидимия печат на политическата неблагонадеждност. Пристигат на брега на Дунава на разсъмване. Чакат ги лодки. Затворниците решават, че ще ги пращат в Сибир, нали отсреща е румънският бряг. Започват да плачат, да се прегръщат и прощават мислено с близките си, молят се Бог да пази жените и децата им.Стефан Власков пише, че това е бил най-драматичният миг в живота му, откактоСкоро стъпват на твърда земя, ала не знаят къде са. Милиционери на коне и с нагайки в ръце ги подкарват в колона, както колонизаторите са подкарвали роби в плантациите си. Едва когато се развиделява, бивш офицер от инженерните войски се ориентира, че са в България – бил идвал някога тук на маневри. Казва им, че островът се нарича Персин и е до село Белене. Земята е подгизнала от проливния дъжд, няма път, само кал. Застудява. Затворниците едвам успяват да стъкнат огън с мокрите дървета и съчки. Мъчи ги глад, който ще ги преследва месеци наред. Не знаят, че ще са принудени да ядат всичко – жаби, костенурки и змии, а суровите тикви и изкласилата царевица ще се превърнат за тях в истинско лакомство.По-късно им раздават брадви, кирки, лопати. Българският ГУЛАГ набира сила и лагеристите сами трябва да изградят своя концентрационен свят. Докарани са и още лагерници – всички без съд и присъда, чрез насила изтръгнати "самопризнания". Сред тях има бивши политици и депутати, опозиционери земеделци и социалдемократи, свещеници, анархисти, бивши офицери, членове на ВМРО, хора, направили опит да преминат границата. Всички те са "въдворени", така властта нарича лагеристите. Мнозина изобщо не знаят защо са там.Пристигат икогато в страната е бил обявен "строг" национален траур. Групата става известна като "знаел, но не плакал". На всички тях се пада да строят лагера, известен като Белене – Първи и Втори обект.Стефан Власков попада във Втори обект на българския Сибир. Спи в една землянка с личности като социалдемократите Атанас Москов и Руен Крумов, с бъдещия летописец на лагера Стефан Бочев и със земеделеца Никола Бронзов. След шест месеца го викат при следовател, който му заявява, че присъствието му в лагера е "превантивна мярка". Иначе на свобода щял да направи някоя "голяма беля" и да го изправят пред съда.Следва "превъзпитание". И унизителен робски труд. Нормата – произволна. Храната – помия. Един ден на плаца чува името си – Стефан Антонов Власков. "Превъдворяване" за срок от шест месеца. Нов срок, след излежаната една година. Разбира, че го смятат за "истински враг" и че явно за тях е "опасен". Едно момче, което никога не се е занимавало с политика и не е успяло да си вземе матурата.Най-много го угнетяват всекидневните унижения. Каторжният труд, липсата на храна, псувните на милиционерите. И този налудничав "марш на ТВО", който лагеристите пеят сутрин и вечер, зиме и лете, в пек и мраз. Представителите на властта явно обичат да слушат песента, съчинена, както твърдят, от друг лагерист.Социализмът на 9-и септември, извършил "прелом в душите и сърцата".През лятото на 1950 г. в лагера е сформирана бригада, която да скубе зелен боб. Става се в един час след полунощ и в два часа се започва работа. През деня тази работа е невъзможна, тъй като от горещината зърната падат от шушулките. Скоро пристига нов началник, едър, свиреп и безпощаден, с нагайка в ръката. Това е прочутият Петър Гогов, който така и не получи присъда по делото за лагерите след 1989 г. Яхнал кон, Гогов принуждава лагеристите да събират през деня падналите бобени зърна с лъжица или пръсти. "Както им е удобно на гадовете", повтаря той с усмивка. И те събират, лазейки недоспали на колене. Събират и събират бобени зърна – най-много половин канче.В късната есен на 1950 г. Стефан Власков все пак е освободен. В бюфета на гара Левски е смаян, че може да си поръча храна, без някой да го хока. Но скоро разбира, че за него няма "път назад". Родният му Шумен е вече Коларовград – това е чужд, неугледен и потискащ град, с агиттабла и "червени кътове". В дядовата му къща са настанени чужди хора и милиционери. Семейството му е изселено в Делиормана. Любимото момиче е сгодено за друг. Скоро го взимат в Трудови войски и ужасът от лагера се възобновява. Наказателна рота с досие на "народен враг". При първия бунт, в следствие на непосилен труд, го заплашват, че пак го чака Белене. И той подновява битката с бетона.През 1955 г. се уволнява от армията и идва в София. Работи като мозайкаджия по строежите. С "черно минало", без перспективи, с мъка се опитва да учи вечерно, та поне да има гимназиално образование. За повече и не помисля. Живее в едно мазе, където се събира бохемска интелектуална компания – Иван Пейчев, Владимир Свинтила, Александър Денков, Георги Данаилов.Четат се стихове, слушат музика. По "унгарските събития" през 1956 г. е изселен от столицата. Връщат го в Шумен. И идва най-лошото. Една нощ го привикват в ДС на разпит. На бюрото пред човека в униформа лежи неговият бележник, в който с едри букви на една от страниците пише "бунт". Следователят го размазва със заплахи, съобщава му, че баща му е в Белене, където ще прати и него. Дава му два дни за размисъл – или да сътрудничи, или е обречен. Това било "приобщаването". Можел да се ожени за новата си приятелка или да върви по дяволите.Временно. Докато го остават на мира и скъса с тях. В следващите няколко месеца се среща тайно из тъмните улички на Шумен с капитан Пенчо Христов, който го разпитва за неща, които явно знае, защото градът не е голям и доносници не липсват. В същото време Стефан подава сигнали към познатите си, че е вербуван. Хората започват да странят от него. Съвестта му вече не е чиста. Той не гледа на себе си като на един от "добрите", смята се за предател. Рухва младежката му филмова митология. И макар че скоро срещите спират, защото е безперспективен като обект, чувства се омърсен. Пречупен. Премазан от победилия социализъм, от този "най-справедлив и хуманен строй".Когато препрочитам днес тези изповедални редове, в които Стефан Власков бичува собственото си "издайничество", ужасно съжалявам, че не съм знаел за това през 1990 г.. Просто щях да му подам ръка и да му кажа, че той е бил жертва. Престъпниците са други.Ала историята има продължение. И то е следното. Малко след падането на Живков съдбата го среща на улица "Раковски" с Пенчо Христов. Онзи е поостарял, но си е все същият. Трудно говорещият Стефан Власков с мъка успява да попита: "Защо беше всичко това?" Учуден, Пенчо Христов казва: "Ама ти не разбра ли? Аз те избавих, спасих те. Началникът искаше да изгниеш в Белене. Пожалих те, млад-зелен. Даже ме обвиниха, че правя дослук с врага="Офицерът от ДС смята, че вербовката е била "милост", щом човекът е оцелялВ спомените си Стефан Власков свидетелства за друго. Държавна сигурност го е лишила от съкровеното му право да се нарича човек и след като е съсипала най-хубавите му младежки години, определяйки му социалния статус на "излишен", се е набъркала с мръсни ръце в достойнството му. И това е било най-страшното за него през всичките тези години след 9 септември 1944 г. Много по-страшно от униженията, вечните заплахи за изселване, липсата на софийско жителство и на постоянна работа. Въпреки стотиците страници за кино, написани във вестници и списания, въпреки участието му в най-престижната българска тритомна енциклопедия "В света на киното".Усещането за един "излишен човек". Съществуване "като на кино", както режисьорът Юлий Стоянов кръсти през 1999 г. филма си, посветен на неговата история.Ако можете, гледайте този филм. Той е посветен на един от най-влюбените в киното хора.Човек, за когото колегите му от киногилдията, когато напусна този свят през 2001 г., написаха, че "той живя като несретник, но си отиде като праведник".А животът му, взет сам по себе си, е безпощадно обвинение срещу всичко, което олицетворява 9 септември 1944 г.


title: Миланов игра цял мач при загубата на ЦСКА (Москва) от "Тотнъм"

maintext:
"Шпорите" записаха първата си победа в груповата фаза през този сезон
Резултати от мачовете днес:
Група Е:
ЦСКА (Москва) - "Тотнъм" 0:1
"Монако" - "Байер" (Леверкузен) 1:1
Група F:
"Борусия" (Дортмунд) - "Реал" (Мадрид) 2:2
"Спортинг" (Лисабон) - "Легия" (Варшава) 2:0
Група G:
"Лестър" - "Порто" 1:0
"Копенхаген" - "Брюж" 4:0
Група Н:
"Динамо" (Загреб) - "Ювентус" 0:4
"Севиля" - "Лион" 1:0
"Тотнъм" записа първата си победа в групите на Шампионската лига през този сезон, след като победи с 1:0 ЦСКА (Москва) като гост.Единственото попадение в двубоя вкара Сон Хюн-Мин в 71-ата минута, а цял мач за домакините изигра българският национал Георги Миланов."Шпорите" не можеха да разчитат на контузените Хари Кейн, Ерик Дайър, Муса Дембеле и Муса Сисоко. Още в шестата минута пред Фернандес се откри добра възможност да се разпише с глава след центриране на Головин, но вместо да стреля директно към вратата, бразилецът се опита да търси Траоре.В следващите минути Тотнъм започна да владее много повече топката, докато домакините се бяха прибрали в своята половина и търсеха контраатаката. В 31-ата минута Тошич пропусна най-добрата възможност до този момент, след като стреля неточно от около 15 метра.Няколко минути по-късно Деле Али нанесе много хубав удар от около 22 метра, който срещна напречната греда. В 36-ата минута Янсен дори прати топката във вратата на Анкинфеев, но попадението правилно бе отменено заради засада.След почивката двата тима продължиха да си разменят опасни положения, но първият и единствен гол падна във вратата на ЦСКА. В 71-ата минута лондончани ознаменуваха по-активната си игра с гола на Сон Хюн-Мин, който получи извеждащ пас от Ламела, измъкна се зад гърба на отбраната и стреля по земя. Акинфеев закачи топката с една ръка, но тя все пак мина покрай него и влезе в мрежата.До края на мача домакините имаха две добри възможности за изравняване на резултата, но пропуски направиха Ерменко и Фернандес.


title: Църквата отбелязва днес Рождество Богородично

maintext:
Фотограф: Анелия Николова
На 8 септември Българската православна църква чества Рождеството на света Богородица.Празникът, популярен като Малка Богородица, е един от петте Богородични празници наред с най-тържествения - Успение Богородично, или Голяма Богородица (отбелязван на 15 август), а също Въведение Богородично, Благовещение и Покров Богородичен.Божията майка е почитана като пазителка на християнското семейство и покровителка на родилките и децата.Библейската легенда разказва, че родителите на Светата дева - Йоаким и Анна, били щедри и милостиви, но бездетни хора от Назарет. Господ чул молбите им и чрез ангел възвестил, че ще им се роди дъщеря на име Мария, заради която ще бъдат благословени всички земни родове.Денят се празнува предимно от жените - да са здрави и да раждат леко. Сутринта се замесва Богородичен хляб, от който се раздава на всеки от семейството и едно парче се оставя за къщата. Пекат се и курабии, гевречета и дребни сладки, които се раздават на сирацитеХрамов празник днес има един от най-почитаните български манастири - роженската света обител "Рождество Богородично". Имен ден празнуват Марио и Мария.


description: Това ще бъдат основните теми, които лидерите на Европейския съюз ще обсъдят на срещата си в Братислава в петък.

title: Твърда политика към мигрантите и връщане на доверието в ЕС ще са основните теми на Европейския съвет

maintext:
Фотограф: Tt News Agency
По-твърда политика спрямо мигрантската криза и справяне с последиците от Брекзит – това ще бъдат основните теми, които лидерите на Европейския съюз ще обсъдят на срещата си в Братислава в петък, става ясно от писмото на председателя на Европейския съвет Доналд Туск към тях. Миналогодишният хаос по границите , ежедневните нови изображения на стотици хиляди души, движещи се безконтролно на континента, уплашиха много европейци . Те чакаха прекалено дълго за действия, които да овладеят ситуацията, като затварянето на пътя през Западните Балкани и сделката с Турция. А вместо това прекалено често чуваха политически коректни изказвания , че Европа не може да бъде крепост, че трябва да остане отворена.Липсата на бързо действие и на единна европейска стратегия отслаби вярата на гражданите в правителствата им, институциите и учрежденията като цяло, а тя вече бе пострадала от финансовата криза. Жизнено необходимо е това доверие да бъде възвърнато бързо и Брекзит бе ясен пример за това.""Нямаме време за губене", пише Туск и посочва, че срещата в Братислава ще бъде повратна точка за защитата на външните граници. "Трябва да покажем на гражданите си, че искаме и можем да ги защитим от повторение на хаоса от 2015 г. Според председателя на Европейския съвет преговорите с Великобритания по условията за напускането ѝ няма да са единственото предизвикателство, произлязло от юнския референдум."Би било фатална грешка да презюмираме, че отрицателният резултат в допитването е чисто британски проблем , че британският евроскептицизъм е симптом на политически отклонения или просто цинична игра на популисти, експлоатиращи социалното недоволство ", предупреждава той. Според Туск гласуването е било опит да се отговори на въпросите, които "милиони европейци си задават всеки ден", и Брюксел и страните членки трябва да се изправят пред тях.Брекзит може да има и глобални икономически последствия, смята той. Доверието към ЕС у работниците , потребителите и предприемачите ще пострада, ако Европа не успее да сключи бързо търговски споразумения, и това ще създаде впечатлението, че напускането на Великобритания е започнало процес на елиминация на ЕС от световния пазар.В сравнение с останалите глобални сили ние имаме видими дефицити в "твърдата политика" (отбраната и изпълнителната власт), пише Туск. "Въпреки това няма да превърнем Европейския съюз в единна държава, но ще бъде съдбоносно важно държавите членки да работят по-добре заедно.""В наши дни на ЕС все повече се гледа като на необходимо зло вместо като на общо благо", твърди председателят на Европейския съвет."Между скептицизма на песимистите и евроентусиазма има място за "реален оптимизъм". Той трябва да бъде основан на взискателна диагностика. Трябва да направим всичко възможно, за да се предпазим от прехвърлянето на вина, толкова типично за последните години и толкова безплодно, както и от борбата за най-привлекателни слогани - "по-добре Европа", "по-малко Европа" или "повече Европа". В крайна сметка някой може да приключи нещата с думите "никаква Европа".


title: Кметът на Перущица остава в ареста

maintext:
Фотограф: Анелия Николова
Пловдивският окръжен съд на заседание, приключило тази нощ, постанови мярка за неотклонение "задържане под стража" спрямо кмета на Перущица Ради Минчев, бизнесмена Павлин Статев и Илияна Павлова, съобщи БТА.На Ради Минчев са повдигнати три обвинения - за искане на подкуп в размер на 40 000 лева от Статев, за присвояване на чужди пари - 12 484 лева, в съучастие с Павлова и за това, че чрез изготвяне и полагане на подпис съзнателно се е ползвал от неистински документи. Същите са били използвани пред Междуведомствената комисия за възстановяване и подпомагане към Министерския съвет.Срещу Павлин Статев е повдигнато обвинение за това, че е обещал на кмета подкуп от 40 000 лв., за да не извърши действие по служба и за съставяне на неистински официален документ, като е положил подписи на управителите на две дружества, с цел да бъде използван пред междуведомствената комисия.Илияна Павлова е с обвинение за това, че е съставила неистински официален документ, като е положила подписите под управител на дружество и на още пет лица с цел да бъде използван пред община Перущица.Междувременно вчера прокуратурата повдигна нови обвинения на кмета.


title: Първанов е склонен да поощри Борисов за газовия хъб

maintext:
Фотограф: Георги Кожухаров
По темата за газовия хъб "Балкан" трябва да има във висша степен консенсус, защото става дума за стратегически въпроси, които ще се решават в повече от едно правителство. Склонен съм да поощря тази активност на министър-председателя и правителството, каза на пресконференция председателят на АБВ Георги Първанов, цитиран от агенция "Фокус".Той допълни, че АБВ могат да зададат тон за дебат по енергийната тема, защото имат "нелоша експертиза". "Оказа се, че премиерът Борисов и Путин са се договорили (за доставките на газ, б.а.), но може би нещо не са се разбрали. Беше ясно казано, че към България тръба не се предвижда. Насила ли ще ги накараме да пуснат тръба?", каза Георги Първанов.Лидерът на АБВ предложи премиерът да намери форма, за да създаде консенсусна позиция на страната по енергийната тема. "Предстои българско председателство на ЕС – аз смятам, че трябва да заложим като един от приоритетите именно идеята за енергийната сигурност не само на региона, но и на Европа. Апелирам това да се случи, колкото се може по-бързо. Загубата на темпо може да се окаже фатално", каза още Георги Първанов.Според него европейската енергийна сигурност е проблем, който ще избухне може би с по-голяма сила и от този с бежанците. Първанов призова страната да има по-актива енергийна дипломация по отношение на страните-източници – Русия, Азербайджан и Иран. АБВ били готови да съдействат и в тази посока.Говорейки за проблема с бежанците зам.-председателят на АБВ Румен Петков каза, че за съжаление по този проблем няма единна национална позиция. "Това е проблем на две предни правителства. Не се инициира експертен дебат за търсене и намиране на решение", допълни той.Петков подчерта, че по темата бежанци МВР и ДАНС са се провалили. "Няма как Борисов да бърбори, че сме спрели мигрантската вълна, а в същото време да се арестуват по 200-300 бежанци в центъра на София", подчерта той. Петков посочи, че сегашното ръководство на МВР е неспособно да овладее ситуацията.


description: От днес до 11 октомври българските граждани, които желаят да гласуватв чужбина на президентските избори и в референдума могат да подадат по електронен път заявленията си за това.

title: Желаещите да гласуват в чужбина вече могат да подават е-заявления за това

maintext:
Фотограф: Юлия Лазарова
От днес до 11 октомври българските граждани, които желаят да гласуватв чужбина на президентските избори, както и в референдума, насрочени за 6 ноември, могат да подадат по електронен път заявленията си за това.Електронната форма е достъпна на сайта на Централната избирателна комисия Освен по елекронен път заявлението може да се подаде и писмено по образец (Приложение № 21-ПВР/НР от изборните книжа) лично или по пощата до съответното посолство или консулство.Срокът за подаване на заявленията за гласуване извън страната е до 11 октомври 2016 г. включително, като за заявленията, които се подават по електронен път, срокът е 24.00 ч. българско време.Министерството на външните работи съобщи, че властите в Сърбия са разрешили провеждането на избори и референдум на 6 ноември в посолството в Белград, в генералното консулство в Ниш, а също и в Културно-информационните центрове в Босилеград и в Димитровград (Цариброд). Така за пръв път от 7 години насам нашите сънародници в този район ще могат да гласуват на избори по родните си места, информира външното министерство.За откриването на секции в двата града е необходимо и подаването в срок до 11 октомври на минимум по 60 заявления за участие в изборите.


description: По данни на Евро-Средиземноморския сеизмологичен център (EMSC) трусът е бил в Македония, на 7 км североизточно от Скопие

title: Слабо земетресение беше усетено в София (допълнена)

maintext:
Фотограф: Асен Тонев
Леко земетресение беше усетено в София малко след 16 ч. днес в следствие на трус в Македония.По данни на Евро-Средиземноморския сеизмологичен център (EMSC) епицентърът е на 7 км североизточно от столицата Скопие.Магнитудът е бил 5.2 по Рихтер, а дълбочината - 2 км. Трусът е усетен в България, Сърбия и Албания.По данни на сеизмологичния център тази сутрин близо до Скопие е имало още две земетресения - с магнитуд 4.8 и 2.8 по Рихтер. Няма данни за пострадали и разрушения.за оцеляване при земетресение вижте тук.


description: Управляващият директор на бизнеса със сладолед на "Нестле" на Балканите Емануел Артур е новият изпълнителен директор на "Нестле България" от 1 октомври 2016 г., съобщиха от компанията.

title: Експерт от сладоледения бизнес на "Нестле" оглави компанията в България

maintext:
Емануел Артур е новият изпълнителен директор на "Нестле България" от 1 октомври 2016 г.
[Нестле България]
Управляващият директор на бизнеса със сладолед на "Нестле" на Балканите Е
мануел Артур е новият изпълнителен директор на "Нестле България" от 1 октомври 2016 г., съобщиха от компанията.
Емануел Артур се присъединява към Нестле през 1984 г. във Франция, като последователно заема разнообразни позиции в областта на продажбите, маркетинга и мениджмънта на пазарите във Великобритания, Тунис, Египет, Франция и Швейцария.
През 2010 г. Артур поема ръководството на бизнеса на "Нестле" със сладолед за Русия и Евразия, а през 2015 г. е назначен за управляващ директор на сладоледения бизнес на компанията за Балканите. През последната година той работи усилено за обединяването на отделните страни в региона, развива пазара, оптимизира продуктовото портфолио и постига положителни бизнес резултати, се казва в съобщението.
Емануел Артур ще продължи да управлява сладоледения бизнес на Балканите за новосъздаденото съвместно дружество Froneri до края на годината.
Той поема поста изпълнителен директор на "Нестле България" от Хуан Карлос Пералехо, който от 1 октомври 2016 г. ще заеме позицията глобален лидер за стратегическата марка на "Нестле" в шоколадовия бизнес KIT KAT във Веве, Швейцария. Пералехо е част от българския екип на компанията от март 2012 г. като оценката на компанията е, че е успял да постигне успешна промяна в бизнес модела на "Нестле България" и да изгради мотивиран екип.


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 29 септември 2016 г.

maintext: 1/19 снимки в галерията Служителка на галерията White Cube позира в инсталация, наречена "Passage", от художника Антони Гормли, която е част от изложбата "Fit" в Лондон, Великобритания.


description: Той продължава възстановяването си при домашни условия с намерението до Нова година да успее да направи първото си изкачване на Копитото, където тренира преди експедиции.

title: Боян Петров беше изписан от ВМА 15 дни след инцидента в Кресненското дефиле

maintext: Оцелях за пореден път. Не в планините, а отново на пътя. Този път беше по-драматично, но както казаха лекарите, "контузиите ти са като по учебник", написа Петров в страницата си във "Фейсбук"."Благодаря на всички, които се молеха или мислеха за нас. Оцеляхме благодарение на вашата енергия! Сега ми предстоят поне три месеца възстановяване, после отново тренировки, укрепване и след като почувствам силата в тялото си, отново ще се върна в Хималаите", написа още той."Здрави тела и висок дух за върхове желая на всички! Ще се видим в планините, където явно се умира по-трудно", допълни Петров, който има изкачени осем осемхилядника и продължава да планира да се върне в Хималаите следващата година.Петров обяви като една от своите каузи след инцидента извеждането на автомобилното движение от Кресненското дефиле , където пострада на 23 август."От 1990 г. до днес съм минавал пеша през Кресненското дефиле поне 20 пъти. Познавам отлично всички пътища и пътечки и съм изследвал състоянието на много групи от богатата му природа. Нарастването на трафика по Е79 е толкова драматично, че броят на жертвите (животни и хора) ще продължава неизбежно да нараства с всяка година", написа той."За мен става кауза да работя в посока изнасяне на целия транзитен поток от сегашния път убиец до ново четирилентово трасе, което да минава по склоновете на Пирин над дефилето. Рано или късно това ще стане!", обяви Петров.


title: БФС глоби ЦСКА с общо 4600 лева за последните два мача на тима

maintext:
Феновете на червените отново донесоха сериозна глоба на тима си
[LAP.bg]
Дисциплинарната комисия към Българския футболен съюз (БФС) обяви наказанията си след изиграването на поредния кръг в Първа лига, както и първите срещи от основната схема на турнира за Купата на България.Най-сериозни санкции ще понесе "ЦСКА - София", който е глобен с общо 4600 лева.По 2000 лв. червените трябва да платят заради хвърляне на бомбички и предмети в двубоите срещу "Локомотив" (София) за купата и с "Берое" за първенството. По 300 лв. пък са глобите за употребата на факли по време на същите двубои.Треньорът на "Локомотив" (Горна Оряховица) Ангел Червенков бе наказан да не изпълнява функциите си за една среща, а освен това трябва да плати и глоба от 2000 лв. за обида на длъжностно лице по време на мача срещу "Левски".


description: Вчера на форум в Хасково зам.-министърът на земеделието Цветан Димитров заяви, цитиран от БТА, че веригите сами са проявили инициатива да влязат в контакт с министерството и да се постигне доброволно споразумение за това.

title: Веригите са предпазливи към идеята за 50% български стоки в тях

maintext:
Фотограф: Надежда Чипева
Вчера на форум в Хасково зам.-министърът на земеделието Цветан Димитров заяви , цитиран от БТА, че веригите сами са проявили инициатива да влязат в контакт с министерството и да се постигне доброволно споразумение за това.
Димитър Спасов, главен изпълнителен директор на "Кауфланд България", заяви, че представители на веригите са водили разговори с ръководството на МЗХ за това как да подкрепят българските производители, но не са поемали никакви конкретни ангажименти. "Трябва да се борави много внимателно с терминологията. За какви 50% става въпрос - от оборота или от артикулите, защото разликата е огромна, както и за кои стокови групи се отнася. Не вярвам някой от представителите на веригите да е заявил подобно намерение, защото това е антипазарно.
Търговските вериги са предпазливи към идеята над половината от стоките в тях да са български, пише "Капитал Daily" в днешния си брой.Представителите на търговски вериги в България и от сдружението за модерна търговия обаче коментираха пред "Капитал", че не са поемали ангажименти и че с терминологията трябва да се борави много внимателно.Идеята за определяне на дела български стоки във веригите не е нова, но именно представителите на големите търговци са били резервирани или против нея в миналото. Преди няколко месеца веригите в Румъния бяха задължени да продават поне 51% местни стоки. Решението предизвика реакция на бизнеса, че така се подкопават принципите на модерната търговия и се нарушава конкуренцията, припомня "Капитал".


title: Агенцията по храните ще проверява качеството на оцета на пазара

maintext:
Фотограф: Анелия Николова
Българската агенция по безопасност на храните започва тематична проверка в обектите за производство и предлагане на оцет и заместителите му, за да се установи съответствието им с изискванията на действащото законодателство. Това съобщиха от контролния орган.
Агенцията традиционно извършва засилени проверки на тези продукти заради масовото им търсене през есента, свързано с приготвянето на зимнина, допълват оттам. Инспекциите ще обхванат обектите, които произвеждат и бутилират оцет или заместители на оцет, складове за търговия на едро с храни, магазините за хранителни стоки и супермаркетите към търговските вериги на територията на цялата страна.
В производствените обекти ще се следи за произход и качество на използваните суровини, технологична документация и доказателства за спазването й.
От агенцията обясняват, че продукти с наименование "Винен оцет" следва да са получени изключително чрез оцетно-кисела ферментация на виното, което трябва да е видно от Технологичната документация за продукта - в частта за технологичния процес.
Продуктите с наименования "Ябълков оцет", "Плодов оцет" следва да са получени чрез бактериална ферментация на съответната плодова смес. Киселинното съдържание на винения оцет е минимум 6% (съдържание на оцетна киселина - 60 г/л). На плодовите оцети - минимум 4.5%.
Продуктите, които са произведени чрез разреждане на оцетна киселина (Е 260), са заместители на ферментиралия оцет и разрешените добавки за влагане в тях са съгласно европейското законодателство. Киселинното им съдържание се посочва чрез процента на концентрация на оцетната киселина в продукта.
При инспекциите в търговската мрежа ще се изискват документите за произход на продуктите, правилно обявяване на киселинността – в процентно изражение (а не в алк. % vol.) и ще се обърне особено внимание на наличието на заблуждаващи наименования, текстове, описания, картинни изображения и други, подвеждащи потребителите по отношение на състава и естеството на продукта.
По време на проверките ще бъдат взети проби по официален контрол от търговската мрежа.
В днешния си брой в. "Стандарт" съобщава, че в търговската мрежа се продават множество фалшификати на оцет, които били петролни деривати.


title: "Динамо" представи Петев, а той обеща да го върне на върха

maintext:
Петев напусна националния отбор, за да поеме хърватския гранд
[LAP.bg]
Ивайло Петев бе представен като новия старши треньор на "Динамо" (Загреб) и заяви, че е щастлив да приеме това предизвикателство.Един от местните сайтове отбеляза, че българският специалист е говорил много, но не е казал нищо съществено. Петев обеща да върне отбора на върха, но не уточни какво значи това предвид факта, че "Динамо" неизменно е шампион на Хърватия през последните 11 сезона."Щастлив съм, че идвам в "Динамо". Два пъти не успяхме да се договорим, но такава беше ситуацията. Трябва да работим много, за да бъдем всички щастливи от играта на тима. Най-важното е да постигаме резултати. Знам, че няма да е лесно, но ще го направим и ще върнем "Динамо" там, където му е мястото от дълго време насам", заяви Петев.Той не пожела да говори конкретно за проблемите на отбора, но гарантира, че налаганият от него стил на игра ще се хареса на журналисти и фенове."Всички знаем, че "Динамо" има проблем, иначе аз нямаше да съм тук. Нужна е много работа да постигнем визията, която аз имам. "Динамо" има играчи от високо качество, надявам се да видите това. Това е "Динамо", всеки трябва да дава 100% - от треньорския щаб до всички служители в клуба. Най-важно е благото на "Динамо", каза още българинът.Специалистът бе запитан как е решил да напусне българския национален отбор за сметка на хърватския шампион: "Това е мое решение. Договорих се с президента на БФС. Бях 100% сигурен, че искам да съм тук."


title: Люпко Петрович: Ще е трудно, но имаме сили за титлата

maintext:
Петрович заяви, че "Левски" няма да се откаже от битката за титлата
[LAP.bg]
Старши треньорът на "Левски" Люпко Петрович е уверен, че тимът му има сили да се пребори за титлата.Според него сините разполагат със сплотен отбор и с това могат да компенсират разликата в индивидуалната класа на играчите спрямо "Лудогорец"."Ние имаме отбор и всеки има даваме максимума от себе си. Нямаме класни играчи, които струват 5-10 милиона, но имаме отбор, който играе както трябва. Ако продължаваме по същия начин, ще бъде много добре", каза Петрович пред "Диема спорт" след успеха над "Локомотив" (Горна Оряховица)."Левски" записа шеста поредна победа в Първа лига и излезе еднолично начело. Сините са единственият отбор без загуба в първенството. Те събраха 20 точки след осем кръга и имат аванс от три пред "Дунав" (Русе) и четири пред "Лудогоерц", който е с мач по-малко."Левски" със сигурност има сили за титлата, но ще е много трудно. Най-вече защото има един отбор, който разполага с добри футболисти и голяма класа - "Лудогорец". Ние обаче няма да се откажем", допълни сръбският специалист.


description: Подробен одит на дейността на Медицинския университет в София за периода от 1 януари 2014 до средата на 2016 г. показва редица нарушения с трудовите договори и формирането на заплати на академичния състав, обществените поръчки, таксите и приема на студентите в институцията. Публикуваме извадки от резюмето на одиторите в доклада.

title: Какви са изводите в одита на Медицински университет-София

maintext:
В дясно: ректорът на МУ-София проф. Ваньо Митев
Фотограф: Анелия Николова
Съгласно чл. 5, ал. 3 от Наредбата за структурата и организацията на работната заплата в бюджетните организации)
Подробен одит на дейността на Медицинския университет в София за периода от 1 януари 2014 до средата на 2016 г. показва редица нарушения с трудовите договори и формирането на заплати на академичния състав, обществените поръчки, таксите и приема на студентите в институцията. Министърът на образованието Меглена Кунева обяви вчера, че след резултатите от проверката ще бъдат сезирани прокуратурата, ДАНС и Агенцията за държавна финансова инспекция. Публикуваме части от резюмето на одиторите в доклада, с който "Дневник" разполага.Липсват утвърдени правила за определянето на основните работни заплати на длъжностите в Ректората, както и решения на Академичен съвет за определяне на заплатите в Ректората, с цел прозрачност, обективност и ефективност на разходите за работна заплата.- Основната работна заплата за длъжността "професор" цяла щатна бройка е в размер на 1827 лв., а половин щатна бройка е 1825 лв. съгласно данни от поименното разписание на длъжностите във "Факултета по обществено здраве".в повече за 8 часов работен ден спрямо четири часов работен ден за длъжността "професор" е показателна за липсата на ясни принципи и правила при определяне на индивидуалното трудово възнаграждение в университета.- Сключенитена служители (на цяла щатна бройка) от "Ректората" за допълнителен труд съвпадат по време с основният трудов договор, поради което не става ясно как се спазва трудовото законодателство.- За одитирания период липсва нормативен акт (...)- решение на Министерски съвет за формиране на възнагражденията на работещите в държавните висши училища (. Липсата на нормативен акт води до- Финансовите отчети дават вярна представа за финансовото състояние на университета за одитирания период. (...) Финансовите отчети отразяват финансовото състояние на университета, резултатите от дейността, паричните потоци и измененията в собствения капитал.- МУ – София е в състояние да покрива задълженията си.- За одитираният период при невъзможност за събиране на вземанията са завеждани съдебни искове и са провизирани вземания, съгласно действащата нормативна уредба.- Годишните финансови отчети за 2014 г. и 2015 г. са заверени без резерви от Сметната палата.- Липсата на регистрационен номер на докладите за извършената работа във връзка сне дават увереност относно достоверността на предоставената информация по тях. За резултатите от командировките в чужбина не са изготвяни доклади за извършената работа от проф. Ваньо Митев - ректор, проф. Алексей Алексеев - главен секретар и проф. Каролина Любомирова – зам. ректор, което е в нарушение на чл. 38, ал. 1 от Наредбата за служебните командировки и специализации в чужбина.- Одитният екип счита, че саза извършените командировки в чужбина без да има реална възвращаемост за универститета, което е в нарушение на чл. 3, ал. 1 във връзка с чл. 5, ал. 2, т. 3 от Закона за финансовото управление и контрол в публичния сектор (ЗФУКПС) и чл. 20 т. 4, 5 и 6 от Закона за публичните финанси (ЗПФ).- При репрезентативна проверка на сключените граждански договори се установи, че през одитираният период поради липса на текущ контрол и адекватна политика от ректора проф. Митев, за своевременно назначаване на ИТ специалисти и юристи са сключвани: граждански договори за извършване на дейности, които имат постоянен характер като; договори за възлагане и извършване на дейности със служители на университета за дейности, които съвпадат със задълженията по длъжностни характеристики.- Ректорът на МУ – София, проф. Ваньо Митев е предприел действия поСтудентски стол №8 (...) чрез провеждане на открита процедура за избор на изпълнител и сключване на договор с ДЗЗД "Транс – строй" на стойност 599 884, 56 лв. без ДДС, въпреки статута на стола като публична държавна собственост, и становище на Областния управител на София – град, че процедурата по премахване следва да бъде извършена след решение на Министерски съвет по чл. 6, ал. 1 от Закона за държавна собственост (ЗДС) за обявяване на имот публична държавна собственост в имот частна държавна собственост.- При извършената проверка относно провеждането на 3 бр. проведениза одитирания период, (...) в техническите спецификации по трите проверени обществени поръчки съществуват ограничаващи изисквания. В нарушение на чл. 32 от ЗОП (отм.), техническите спецификации за закупените Range Rover Sport HSE 4х4 на стойност 177 108 лв. с ДДС, Опел Зафира на стойност 29 490 лв. с ДДС през 2014 г., Фолксваген Транспортер Кастен през 2015 г. на стойност 44 454 лв с ДДС и Opel Insignia 1,6 SIDI през 2016 г. на стойност 42 588 лв. с ДДС не са дали възможност за равен достъп на кандидатите или участниците за участие в процедурата и са създали необосновани пречки пред конкуренцията.Със закупуването на лек автомобил Range Rover Sport HSE 4х4 през 2014 г. на стойност 177 108 лв. с ДДС одитният екип счита, че неикономично са изразходвани бюджетни средства, (...) ректорът на МУ – София е нарушил принципите на законосъобразност, добро финансово управление и прозрачност. Липсва обосновка относно необходимостта за закупуването на автомобил Range Rover Sport HSE 4х4 на такава висока стойност.- Ректорът на МУ – София неоснователно е провел процедура за "Изпълнение нана сградата на студентско общежитие блок 11 на База СОСБОС при МУ – София, Студентски град "Христо Ботев". В нарушение на чл. 41, ал. 3 от ЗОП (отм.), ректорът е подписал договор за изпълнение на енергоспестяващи мерки и съпътстващи ремонтно възстановителни работи преди изтичане на 14-дневен срок от уведомяването на заинтересованите кандидати и/или заинтересованите участници за решението за определяне на изпълнител.- Прави впечатление чеот ректора на МУ – София, проф. Ваньо Митев по проведените процедури през одитирания период (с изключение на един, който е прекратен) са с фирми и дружества по Закона за задълженията и договорите (ДЗЗД), в които участва едно и също юридическо лице, а именно "ТЕХНО-ЕНЕРДЖИ" ООД . (...) Одиторите считат, че сключване на договори с участието на едно и също юридическо лице е индикатор за фаворизиране на участник в обществените поръчки и е предпоставка за наличие на индикатор за измама.- За одитирания период не са публикувани протоколите от проведените заседания на Общото събрание и Академичния Съвет на МУ – София, с което не е осигурена публичност и прозрачност на взетите решения относно управлението на висшето училище.- За одитирания период приемът на студенти – платено обучение в МУ - София е вв чл. 21, ал. 2 от Закона за висшето образование (ЗВО) платен прием (5% от институционалния и/или програмен капацитет на университета). През последните три учебни години се наблюдава тенденция на увеличаване броят на студентите, обучавани срещу заплащане.- В нарушение на чл. 68, ал. 7 от ЗВО и чл. 2, ал. 1 от Наредбата за единните държавни изисквания за придобиване на висше образование по специалностите "Медицина" и "Дентална медицина" за ОКС "магистър" за одитирания период от страна на МУ – София сапо биология и химия.(вкл. и проверка относно легитимността на представените академични справки) относно приема и признаването на периоди на обучение на, прехвърлени в МУ – София от чуждестранни висши училища, създава възможност и увеличава риска от приемане на студенти въз основа на подадени документи с невярно съдържание. В тази връзка одитът счита, че от страна на МУ – София следва да се извършват насрещни проверки относно достоверността на всички представени документи от чуждестранни студенти, прехвърлени от други висши училища.- Сключените договори от ректора на МУ – София проф. Ваньо Митев за провеждане на обучение на чуждестранни студенти в центрове за предклинично обучение в Швейцария, Германия, както и по договор за образователен франчайз в Кипър са незаконосъобразни.- Липсата на финансова обосновка на условията по сключените договори от проф. Ваньо Митев в Кипър, Швейцария и Германия за изнесено обучение е довело допрез първите две години, което от своя страна поставя под съмнение финансовите интереси на университета и е в нарушение на чл. 7, ал. 1 от Закона за финансовото управление и контрол в публичния сектор. Договорите не са регистрирани в деловодната програма на МУ – София, което не дава увереност относно достоверността на предоставената информация по тях.- Към настоящия момент откритите в гр. Киасо, Конфедерация Швейцария и гр. Кьолн, Германия центрове за предклинично обучение към Медицинския факултет, Факултета по дентална медицина и Фармацевтичния факултет на МУ – София, не са разкрити като филиали/поделения в чужбина на МУ – София с решение на Министерски съвет съгласно реда по чл. 9, ал. 3, т. 3 от ЗВО, и са със статут на обслужващи звена по смисъла на чл. 25, ал. 3 от ЗВО.В тази връзка, одитът е категоричен, че бъдещо провеждане на обучение на чуждестранни студенти в центрове за предклинично обучение в тези държави е в нарушение на чл. 39 от ЗВО, което може да рефлектира до(чрез отказ от издаване на холограмен стикер) съгласно разпоредбите на Наредбата за държавните изисквания към съдържанието на основните документи, издавани от висшите училища.- Вътрешният одит няма увереност относно достоверността и проследимостта на предоставената информация относно сключените договори с посредници за набиране на чуждестранни кандидати за обучение в МУ – София с огледи липсата на регламентиран механизъм /правила за отчитане и удостоверяване броя на набраните студенти от всеки един посредник.- за одитирания период не са проведени процедури за възлагане на обществени поръчки за услуги по рекламиране и промотиране дейността на МУ – София извън пределите на страната с цел набирането на чуждестранни студенти (...) от страна на ректора на МУ – София проф. Ваньо Митев е допуснато сключване на договори с посредниците- Одитният екип няма увереност относно правомерността на изплатените средства по тези договори с оглед на: липсата на разписан механизъм в договорите относноот всеки един посредник; констатираните случаи на изплащане на комисионни за едни и същи студенти един път за зимен семестър на един посредник и втори път за летен семестър на друг посредник; сключването на граждански договори с 4 бр. чуждестранни граждани със статут на временно пребиваващи на територията на България с посочени един и същ адрес и мобилен номер за контакт.- С изплатените средства като комисионни по сключените договори с посредници в общ размерза одитирания период са намалени приходите от внесени такси от студентите и реално в приход на университета са постъпили с 10% по-малко.


description: Бомбата е била заложена пред постройка в строеж, намираща се срещу блок 330 в квартала, за която се твърди, че е незаконна.

title: Самоделна бомба беше обезвредена в столичния квартал "Люлин"

maintext:
Снимката е архивна.
Фотограф: Красимир Юскеселиев
Самоделно взривно устройство е било обезвредено в столичния квартал "Люлин", съобщиха от пресцентъра на МВР. Сигналът за бомбата е бил подаден около 10.40 часа.Районът, който се намира близо до Кооперативния пазар, е бил отцепен, а взривното устройство е обезвредено от специалисти от полицията. Според Би Ти Ви бомбата е била заложена пред постройка в строеж, намираща се срещу блок 330 в квартала.Хора от района твърдят, че обектът е незаконен и срещу него има десетки жалби. Според съседи в постройката се събирали "съмнителни хора".За момента няма данни за кого може да е бил предназначена бомбата.


description: Приемането на документите ще се извършва всеки ден от 9.00 ч. до 17.00 ч. в сградата на Народното събрание на площад "Княз Александър І".

title: Започва регистрация на партиите за президентските избори

maintext:
Фотограф: Георги Кожухаров
Централната избирателна комисия (ЦИК) започва да приема документи за регистрация
на партии, коалиции и инициативни комитети
за участие в изборите за президент и вицепрезидент на републиката
, които ще се проведат на 6 ноември.
Приемането на документите ще се извършва всеки ден от 9.00 ч. до 17.00 ч. в сградата на Народното събрание на площад "Княз Александър". От партиите и коалициите се изисква депозит от 2500 лв. и най-малко 2500 подписа, а от инициативните комитети, в които трябва да участват поне 21 души - 100 лв.
Крайният срок за регистрация на партиите и коалициите е 21 септември, а на инициативните комитети - 26 септември.
От днес до 26 септември ЦИК приема
и документи за регистрация
на партии, коалиции и инициативни комитети за участие в информационно-разяснителната кампания по въпросите на националния референдум.
ДнесВъпросите за него са: "Подкрепяте ли народните представители да се избират с мажоритарна избирателна система с абсолютно мнозинство в два тура?", "Подкрепяте ли въвеждането на задължително гласуване на изборите и референдумите?" и "Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?".


title: Кино от "Аполония" - филмите по истински истории

maintext:
филма "Слава"
[София филм фест]
Няма да ви пожелавам приятно гледане, защото усещането да се гледа този филм не е приятно, това каза вчера режисьорката Иглика Трифонова преди прожекцията на своя филм "Прокурорът, защитникът, бащата и неговият син". Филмът беше показан като част от кино програмата на фестивала "Аполония"."Прокурорът, защитникът, бащата и неговият син" направи своята премиера през март, когато откри 20-тия "София филм фест". Сюжетът на филма е базиран на истинска история от съдебен процес от Международния трибунал в Хага срещу сръбски военнопрестъпник Радован Караджич (в ролята Красимир Доков). Именно по време на процеса бащата вижда своя син, който отдавна счита за мъртъв."Този филм отново връща дебата за историческата вина и повдига въпросите дали трябва да има такава, как трябва да се наказва и кой трябва да раздава тези присъди. Това каза Георги Лозанов днес по време на срещата-разговор с Иглика Трифонова, също част от събитията на фестивала на изкуствата.В своите откриващи слова Лозанов определи "Прокурорът, защитникът, бащата и неговият син" като филм на европейско ниво и очерта основните теми, "по които този филм философства". "Този филм показва, че правото и историята не са в състояние да въздават справедливост. Тази способност я имат само частните отношения, в случая между баща и син", каза Георги Лозанов.Според Иглика Трифонова създаването на филма е било изключително трудно. От една стара проблем е била една от темите на продукцията- войната в бивша Югославия, религиозните и етнически конфликти в Босна."Искахме да снимаме една от сцените на новия стадион на футболният клуб "Аякс". Не получихме разрешение от ръководството на холандския клуб с обяснението, че не желаят да бъдат замесвани в тази тема", разказа Трифонова.Филмът е снимам в България, Холандия и Швеция, като по него е работено 10 години, обясни режисьорката.Тя разказа и че филмът е бил прожектиран в Хага, като на нея е присъствал истинският адвокат, работил по случая ползван във филма."Той каза, че филмът му е харесал и считаше за особено важен моментът, в който се показва раздвоението, което често се среща при адвокатите- да защитават справедливостта или своя клиент" каза Трифонова.Тя разказа също, че филмът все още не е показван в Босна и Сърбия. "Някак обяснението, че властите са приготвили този филм не е много приятно" сподели режисьорката и сценарист.За историята е научила от статия на журналиста Жерминал Чивиков, каза Трифонова: " В началото, когано прочетох статията ми се стори, че има твърде много политика, но историята наистина ми повлия и реших да направя този филм".Филмовата програма на "Аполония" продължава тази вечер с премиерата на филма "Слава" на Петър Вълчанов и Кристина Грозева.Действието във филма отново се основава на истинска история. Това е случаят с кантонтонера Кольо Димитров, който през 2001 намира 3 млн. лв на гарата в Курило. Героят в техния филм Цанко Петров също намира и връща в полицията огромна сума пари. За награда получава от транспортно министерство часовник "Слава", който скоро спира да работи.Премиерата на филма е едно от най-очакваните кино събития в България за тази година, след като предишният филм на Вълчанов и Грозева постигна сериозен успех на филмовите фестивали. "Слава" ще бъде показан за пръв път тази вечер от 23 часа в читалище "Отец Паисий".


title: Ислямист получи първата присъда за унищожаване на културно наследство

maintext: Международният наказателен съд в Хага изпрати за 9 години в затвора бивш лидер на радикални ислямски бунтовници в Мали заради взривяването на древни паметници на културата през 2012г.Присъдата срещу Ахмад ал Факи ал Махди е първата по рода си и се смята, че с нея се изпраща предупреждение към всички по света, които унищожават паметта на народите си и човечеството.Ал Махди се призна за виновен и заяви, че съжалява за участието си в разрушаването на 10 мавзолея и религиозни обекти в Тимбукту. Те са от "златния век" на суфитския ислям в Мали през ХIV век, възприеман днес от някои консервативни мюсюлмани като допуснал идолопоклонничество.Девет от обектите бяха в Списъка на ЮНЕСКО за световното културно наследство. Някои от тях са толкова повредени и изравнени със земята, че трябва да се възстановят от нулата.Председателят на съдебния състав Раул Пангаланган каза, че Ал Махди е участвал във "военна дейност, целяща да прекърши духа на хората". В присъдата се посочва, че той е бил част от командването на нападенията, участвал в планирането, ръководил ги лично е участвал, като е доставил кирки и в един от случаите – булдозер.Светът беше потресен от взривяването от талибаните на статуите на Буда в Бамиян в Афганистан през 2001г. и от множеството варварски действия на "Ислямска държава" в Сирия. Но и двете страни не са страна по Международния наказателен съд, а мандатът му на действие е ограничен само за държавите, приели статута му.Заповедта за арестуването на Ал Махди бе издадена на 18 септември и Нигер го предаде на съда 8 дни по-късно.


title: Кметът на Перущица е обвинен за поискан подкуп от 40 хил. лв.

maintext:
Фотограф: Анелия Николова
Според обясненията на прокурорите, цитирани от "Фокус", Статев регистрирал фирмата специално за обществената поръчка в Перущица, а Павлова фалшифицирала документите, с които да я спечели. Били им отпуснати 130 хил. лв., те наели подизпълнител за 43 хил. лв, а останалото си разделили заедно с кмета. Разработката е започнала по с
Кметът на Перущица Ради Минчев получи обвинение от прокуратурата за поискан подкуп от 40 хил. лв. Освен него са обвинени още двама души за обещан подкуп и за фалшифициране на документи, съобщи Окръжната прокуратура в Пловдив. Тримата са задържани за 72 часа.Според прокуратурата кметът Минчев е поискал от лицето Павлин Статев 40 хил. лв., за да не отстрани конкретна фирма от участие в обществена поръчка за укрепване на свлачища. Това е станало между април и юли тази година.Самият Павлин Статев е обвинен, защото е обещал парите, а освен това е фалшифицирал протокол за откриване на строителна площадка, който да представи пред Междуведомствената комисия за възстановяване и подпомагане към Министерския съвет.Илияна Павлова също е обвинена за съставяне на документи с невярно съдържание. Тя е съставила фалшив доклад за оценка за съответствие на инвестиционните проекти и упражняване на строителен надзор от името на фирма от София. Документът е трябвало да бъде използван пред община Перущица, като възложител за изготвяне на оценка за съответствие на инвестиционния проект. Павлова е държава в себе си и 13 печата на различни държавни институции, установява прокуратурата.игнал в ДАНС, постъпил през февруари, информира "Фокус".Кметът Минчев е издигнат на поста от ДСБ. Той беше задържан вчера , а лидерът на партията Радан Кънев заяви, че прокуратурата участва вОкръжният прокурор Румен Попов коментира днес, че "политическата принадлежност на обвиняемите не е обект на интерес за прокуратурата, която се ръководи единствено от събраните доказателства за повдигане на обвинения".